Districtus autonomus Tschucoticus
Districtus autonomus Tschucoticus seu Tschukotkensis (Russice Чукотский автономный округ, tr. Čukotskij avtonomnyj okrug) est subiectum Foederationis Russicae, anno 1930 ut districtus nationalis formatus et ab anno 2000 ad districtum foederalem Extremorientalem Foederationis Russicae pertinens. 

In septentrione Orientis Extremi Russiae situs, paeninsulam Tschucotiam seu Tschukotkam (unde et nomen) terrasque ad eam adiacentes includens, cum Iacutia in occidente, regione Magadanensi (cuius pars ad annum 1992 erat) in meridie-occidente ac territorio Camtschatico in meridie conterminus, a maribus Siberico Orientali ac Tschucotensi in septentrione et Beringiano in oriente alluitur, aream 721 481 chm2 (circa dimidium ad septentrionem Circuli Arctici) et circa 50 milia incolarum (quorum semis Russi et quarta pars Tschuctschi sunt) habet. 

Caput et portus maximus est Anadyr urbs, prope ad ostium Anadyris fluminis sita; portus maris Beringiani alter Colonia Providentiae est. Aliud flumem magnun Omolon est, per partem disctrctus occidentalem fluit.

Notae

Nexus externi

 Pagina de districtu autonomo Tschucotico Encyclopaediae Russicae Magnae 

Oriens Extremus Russiae
!
Constituta 1930